Ο **Τζόζεφ Άντονι Μπούτιτζετζ Β'** (αγγλ. *Joseph Anthony Buttigieg II*) ήταν Μαλτεζο-Αμερικανός ακαδημαϊκός στη λογοτεχνία και μεταφραστής. Κατείχε την έδρα Αγγλικών Ουίλιαμ Ρ. Κέναν Τζ. στο Πανεπιστήμιο της Νοτρ Νταμ μέχρι τη συνταξιοδότησή του το 2017, οπότε και εξελέγη ομότιμος καθηγητής. Ο Μπούτιτζετζ συνέβαλλε στη μετάφραση και στην επιμέλεια της τρίτομης αγγλικής έκδοσης των *Τετράδια της φυλακής* του Αντόνιο Γκράμσι.

Πρώτα χρόνια και εκπαίδευση
---------------------------

Ο Τζόζεφ Μπούτιτζετζ γεννήθηκε στις 20 Μαΐου 1947 στο Χαμρούν της Μάλτας και ήταν το μεγαλύτερο από τα οκτώ παιδιά του Τζόζεφ Άντονι και της Μαρία Κοντσέτα Μπούτιτζετζ. Σπούδασε στο Πανεπιστήμιο της Μάλτας, από το οποίο απέκτησε πτυχίο και τίτλο μάστερ. Αργότερα απέκτησε δεύτερο πτυχίο από το Κολλέγιο Χέιθροπ του Πανεπιστημίου του Λονδίνου, ενώ απέκτησε το διδακτορικό του το 1976 από το Πανεπιστήμιο Μπίνγκχαμπτον πάνω στο βιβλίο *Ένα πορτραίτο του καλλιτέχνη σε νεαρή ηλικία* του Τζέιμς Τζόυς. Απέκτησε την αμερικάνικη υπηκοότητα το 1979.

Σταδιοδρομία και προσωπική ζωή
------------------------------

Ο Μπούτιτζετζ δίδαξε στο Πολιτειακό Πανεπιστήμιο του Νέου Μεξικού στη Λας Κρούσες από το 1976, όπου γνώρισε τη μετέπειτα σύζυγό του Τζένιφερ Ανν Μοντγκόμερι. Οι δύο τους παντρεύτηκαν το 1980 ενώ, την ίδια χρονιά, ξεκίνησε να διδάσκε στο Πανεπιστήμιο της Νοτρ Νταμ. Ο γιος τους Πιτ Μπούτιτζετζ εξελέγη δήμαρχος του Σάουθ Μπεντ της Ιντιάνα και ήταν υποψήφιος για το χρίσμα του Δημοκρατικού Κόμματος στις προεδρικές εκλογές του 2020.

Ο Μπούτιτζετζ ειδικεύτηκε στη μοντέρνα ευρωπαϊκή λογοτεχνία και θεωρία. Ήταν μεταφραστής και επιμελητής της τρίτομης έκδοσης των *Τετραδίων της φυλακής* του Αντόνιο Γκράμσι στα αγγλικά, η οποία δημοσιεύτηκε από το 1992 μέχρι το 2007 με τη στήριξη του Εθνικού Ταμείου για τις Ανθρωπιστικές Επιστήμες. Ήταν ιδρυτικό μέλος και πρόεδρος της Παγκόσμιας Εταιρίας Γκράμσι, η οποία ιδρύθηκε για τη διευκόλυνση της επικοινωνίας ανάμεσα στους μελετητές του έργου του Γκράμσι. Διετέλεσε πρόεδρος του τμήματος Αγγλικών στο Πανεπιστήμιο της Νοτρ Νταμ ενώ, στη συνέχεια, προήχθη στην έδρα Αγγλικών Ουίλιαμ Ρ. Κέναν Τζ. στο ίδιο πανεπιστήμιο. Εξελέγη ομότιμος καθηγητής το 2017, αμέσως μετά τη συνταξιοδότησή του. Πέθανε στις 27 Ιανουαρίου 2019 στο Σάουθ Μπεντ.

Παραπομπές
----------

1. ↑  (πολλαπλές γλώσσες) *geni.com*.
2. ↑  Luperini, Romano (1997). «Otto Tesi Sull'attualità di Gramsci». *Belfagor* **52** (6): 715–720.
3. ↑  «El Paso Times from El Paso, Texas on February 10, 1980». *Newspapers.com*. 435883803.
4. ↑  St. Martin, Victoria (January 27, 2019). «'It's been a good trip.' Father of Mayor Pete Buttigieg dies after illness». *South Bend Tribune* (South Bend, Indiana).. Ανακτήθηκε στις January 27, 2019.
5. 1 2 3 4 5  «Joseph A. Buttigieg». *South Bend Tribune* (South Bend, Indiana).. Ανακτήθηκε στις January 27, 2019.
6. 1 2 3 4  University of Notre Dame (December 15, 2016). *Hesburgh-Yusko Scholars Program to seek new director to replace retiring Joseph Buttigieg*. Δελτίο τύπου.  Ανακτήθηκε στις 27 January 2019.
7. ↑  Fuller, Jaime (March 10, 2014). «The most interesting mayor you've never heard of» (στα αγγλικά). *Washington Post*.. Ανακτήθηκε στις 27 January 2019.
8. ↑  «Professor reflects on son's mayoral victory». *The Observer*. 10 November 2011. Αρχειοθετήθηκε από το πρωτότυπο στις 2019-01-28.. Ανακτήθηκε στις 27 January 2019.
9. ↑  «Joseph A. Buttigieg // Department of English». *english.nd.edu*. University of Notre Dame. Αρχειοθετήθηκε από το πρωτότυπο στις Απριλίου 13, 2019. Ανακτήθηκε στις Ιανουαρίου 27, 2019.
10. ↑  Deacon, Roger (December 1, 1998). «Gramsci, Antonio. "Prison Notebooks", Volume II, edited and translated by Joseph E. Buttigieg (Book Review) - ProQuest» (στα αγγλικά). *Theoria* **92**: 163.. Ανακτήθηκε στις 27 January 2019.
11. ↑  «Buttigieg». University profile. Αρχειοθετήθηκε από το πρωτότυπο στις Απριλίου 13, 2019.
12. ↑  Flake, Marie (Ιανουαρίου 27, 2019). «Mayor Pete Buttigieg mourns father's passing». *ABC57* (στα Αγγλικά). Ανακτήθηκε στις Ιανουαρίου 28, 2019.